Дворец на културата и спорта - Варна

Гранд Балет Гала
2023-07-27 21:00 (Europe/Helsinki) | Летен Театър – Варна, Морска градина, Варна, Bulgaria
Гранд Балет Гала, с режисьор и хореограф Сергей Бобров. Организаторите отбелязват, че грандиозността идва от факта, че за пръв път в „Лебедово езеро“ на варненска сцена ще излязат 34 лебеда (за сравнение – в престижните театри, като Миланската скала например, обичайният брой на лебедите е 24, докато в Парижката Гранд Опера и в Болшой театър танцуват 32 лебеда). Също за пръв път в България ще бъдат показани откъси от забравения за повече от 2 века романтичен балет “Катарина, или Дъщерята на разбойника“ от Жул Перо и Цезар Пуни, възстановен от Сергей Бобров. В Гранд Балет Гала публиката ще види също „Адажио“ от балета „Спартак“ на Хачатурян, който за пръв път в България поставят във Варна Галина и Стефан Йорданови, дир. Влади Анастасов, худ. Ани Хаджимишева, през далечната 1977 г.

Премиера на „Фалстаф“
2023-07-29 21:00 | Летен Театър – Варна, Морска градина, Варна, Bulgaria
Премиера на „Фалстаф“ от Верди (по повод 210 години от рождението на великия композитор) – ще е под палката на постоянния гост-диригент на Държавна опера Варна Григор Паликаров и режисьор Нина Найденова, с най-добрия съвременен Фалстаф – Кирил Манолов.

КОНЦЕРТ НА ВЕСЕЛИН МАРИНОВ
2023-07-30 21:00 | Летен Театър – Варна, Морска градина, Варна, Bulgaria
Очаквайте скоро допълнителна информация

МЕЖДУНАРОДЕН ФОЛКЛОРЕН ФЕСТИВАЛ
2023-07-31 21:00 - 2023-08-03 21:00 | Летен Театър – Варна, Морска градина, Варна, Bulgaria

За любовта
2023-08-04 20:30 | Летен Театър – Варна, Морска градина, Варна, Bulgaria
ЗА ЛЮБОВТА
по драматургични текстове на Яна Борисова
Режисьор Димитър Коцев – Шошо
Сценография Елис Вели
Музика Милен Кукошаров. В изпълнение на Милен Кукошаров и Windharmonium
С участието на: Цветана Манева, Александра Сърчаджиева, Петър Антонов, Александър Сано, Дарин Ангелов, Филип Буков, Боряна Братоева, Даниел Върбанов и Нощните Рицари
Със специалното участие на Николаос Цитиридис
Продукция на Арт Билет
„за любовта…“ е уникално театрално-музикално преживяване, което ще събира на една сцена различни актьори с различни интерпретации на познати и чисто нови текстове на един и същ автор. Всяко представление е абсолютно уникално и вълнуващонепознато. И всеки път е… за първи път. Спектакълът е по драматургични произведения на Яна Борисова, която е един от най-известните и успешни драматурзи в България, в съчетание с музиката на маестро Милен Кукошаров.
Спектакълът „ за любовта…“ е комбинация от различни текстове писани в различни периоди, по различни причини и в различен контекст. Една нежна, смешна и покъртителна изповед на няколко души, които ежедневно се борят за правото си на любов и с ужаса от самотата.

Тони Димитрова 50 години на сцена
2023-08-05 21:00 | Летен Театър – Варна, Морска градина, Варна, Bulgaria

КОНЦЕРТ НА МИЛЕ КИТИЧ
2023-08-06 20:00 | Летен Театър – Варна, Морска градина, Варна, Bulgaria

Премиера „Ромео и Жулиета“
2023-08-08 21:00 | Летен Театър – Варна, Морска градина, Варна, Bulgaria
Премиера „Ромео и Жулиета“ от Прокофиев, режисура и хореография Сергей Бобров, с оркестъра на Държавна опера Варна, под палката на маестро Иван Великанов, с балетните солисти Наталия Боброва – Жулиета и Марчелло Пелицони – Ромео.

“Испански страсти“ от Сарсуела
2023-08-09 21:00 | Летен Театър – Варна, Морска градина, Варна, Bulgaria
“Испански страсти“, концертен микс от сарсуела, опера и оперета – в изпълнение на Илина Михайлова, Деян Вачков и Рейналдо Дроз. За пръв път на варненска сцена ще гостува племенникът на Хосе Карерас, диригентът Давид Хименес Карерас, чийто проект „Opera D’Amore“ гледахме и в София.

Молец
2023-08-10 20:30 | Летен Театър – Варна, Морска градина, Варна, Bulgaria
Роди се първият ни „АЛБУМ“ и решихме да го представим грамаданско, споделят момчетата от МОЛЕЦ.
Ще прозвучат нечувани тракове, не е за изтърване!
Билети за Варна на билетен център „Българан“

„VIP JAZZ“
2023-08-11 21:00 | Летен Театър – Варна, Морска градина, Варна, Bulgaria
„VIP JAZZ“ – концерт, посветен на 85-годишнината от рождението на големия джаз музикант Милчо Левиев – събитието ще е под диригентството на Ганчо Ганчев и звезди на джаза, сред които Теодорси Спасов, Антони Дончев и др.

„Кармина Бурана“ от Карл Орф
2023-08-12 21:00 | Летен Театър – Варна, Морска градина, Варна, Bulgaria
„Кармина Бурана“ от Карл Орф, в колаборация с Националната опера и балет на република Северна Македония, с добре познатите за ценителите маестра Бисера Чадловска и режисьора Деян Прошев. За пръв път във Варна ще гостуват артисти от оперния хор в Скопие, които заедно с хора и солистите на Държавна опера Варна ще поднесат една внушителна интерпретация на това емблематично кантатно-ораториално заглавие и ще докажат, че музиката е най-здравият мост между културите.

Концерт
2023-08-13 20:30 | Летен Театър – Варна, Морска градина, Варна, Bulgaria

Мюзикъл „Красавицата и Звяра“
2023-08-14 21:00 | Летен Театър – Варна, Морска градина, Варна, Bulgaria
В навечерието на Деня на Варна – завръщане на хитовото заглавие от миналия сезон, което наскоро гостува и в София, НДК – мюзикъла „Красавицата и Звяра“, дир. Страцимир Павлов, реж. Петко Бонев.

ДЕН НА ВАРНА
2023-08-15 20:00 | Летен Театър – Варна, Морска градина, Варна, Bulgaria

„Тоска“ от Пучини
2023-08-16 21:00 | Летен Театър – Варна, Морска градина, Варна, Bulgaria
„Тоска“ от Пучини на режисьора Кузман Попов, възстановка Сребрина Соколова. Забележете: изключителен състав – маестро Павел Балев дирижира, а българските солисти от световния оперен елит Красимира Стоянова, Владимир Стоянов и Милен Божков, които в миналогодишната Опера в Летния Театър аплодирахме в концертно изпълнение на „Отело“, сега ще видим като Флория Тоска, барон Скарпия и Марио Каварадоси!

ПРЕМАХНИ, ОТ ПРИЯТЕЛИ театър
2023-08-17 20:30 | Летен Театър – Варна, Морска градина, Варна, Bulgaria

Премиера “Бодигард“
2023-08-18 20:00 | Летен Театър – Варна, Морска градина, Варна, Bulgaria
Премиера “Бодигард“ – мюзикълът – за първи път в България (прочит на маестро Страцимир Павлов и режисьора Борис Панкин). Манал Ел Фейтури ще е ролята на певицата Рейчъл (героинята на Уитни Хюстън в хитовия филм), а Орлин Горанов ще е Франк (героят на Кевин Костнър в незабравимата лента). Заглавието също се посвещава на 120-годишнината от сключването на дипломатически отношения между САЩ и България, но и на 60-годишнината от рождението на великата Уитни Хюстън.

Братимене
2023-08-19 21:00 | Летен Театър – Варна, Морска градина, Варна, Bulgaria

Концерт Любо Киров
2023-08-20 21:00 | Летен Театър – Варна, Морска градина, Варна, Bulgaria

Балетна премиера „Едит Пиаф“
2023-08-21 21:00 | Летен Театър – Варна, Морска градина, Варна, Bulgaria
Балетна премиера „Едит Пиаф“. 60 години след кончината на френската икона на шансона ще си припомним за нея с хореографията на Сабрина Боско и вълнуващите песни на „Врабчето на Париж“.

Петък вечер
2023-08-22 20:30 | Летен Театър – Варна, Морска градина, Варна, Bulgaria

„Турандот“ от Пучини
2023-08-23 21:00 | Летен Театър – Варна, Морска градина, Варна, Bulgaria
„Турандот“ от Пучини. Маестро Григор Паликаров ще дирижира (реж. Еди Ловалио), а солистичният състав ще е от първокласни оперни певци: Габриела Георгиева – Турандот, Иван Момиров – Калаф и Йоана Железчева – Лиу.

Грамофонът
2023-08-24 20:30 | Летен Театър – Варна, Морска градина, Варна, Bulgaria
ГРАМОФОНЪТ
По идея и разкази от живота на Виктор Калев.
Автор: Ваня Щерева
АВТОРСКИ КОНЦЕРТ-СПЕКТАКЪЛ ВИКТОР КАЛЕВ
„Грамофонът“ е едно пътешествие през годините, заредено с носталгия, хумор и любов, в което зрителят ще стане съпричастен към една сбъдната мечта.
Спектакълът е изграден върху лични истории на актьора и популярни песни на български изпълнители.
Един грамофон, един актьор, един свят.
Или… как се сбъдват мечтите.

Извънредно неудобно
2023-08-25 20:30 | Летен Театър – Варна, Морска градина, Варна, Bulgaria

Камен Донев
2023-08-26 20:30 | Летен Театър – Варна, Морска градина, Варна, Bulgaria

НАПРАВИХТЕ МЕ НА ЛУД
2023-08-27 20:30 | Летен Театър – Варна, Морска градина, Варна, Bulgaria
НАПРАВИХТЕ МЕ НА ЛУД!
Мега шоу, което не се случва всеки ден!
Режисьор: Богдан ПЕТКАНИН – Заслужил деятел на изкуствата на Северна Осетия-Атания, смяна на маншони и реглаж
Художник: Милен Боричев – фитнес инструктор
Сценарист: Иван Ангелов – надписи върху торти
С участието на:
Руслан МЪЙНОВ – Сценограф, костюмограф, хореограф, организатор, грим, перуки, солист, заварчик – четвърти разряд
Мария САПУНДЖИЕВА – Народна артистка на драмата, мелодрамата, трагедията, комедията, пантомимата, сюрреаризма и кубизма, арендатор на тоалетна
Ненчо ИЛЧЕВ – Магистър по сценични изкуства, почетен член на Асоциацията на илюзионистите на Папуа и Нова Гвинея, Киргистан и نينچو ايلچيو, хидро и топлоизолация
Кирил ЕФРЕМОВ – Лауреат на Международния фестивал във Варшава, както и заслужил деятел на плакатното изкуство, артист по чл.9, ел. услуги
Тихомир БЛАГОЕВ – Лауреат на общонародното състезание за майстори на нетеатрално изкуство, теракот и фаянс
Мартин ЖЕЛАНКОВ
За да се избегнат безредици и неприятности, умоляват се всички посетители да не сядат на други места, освен на ония, за които са си купили билети!
Хумор, музика, песни…
В „Ко’Мик театрална терапия“ ще видите миниатюри от „Сляпата любов“, „Той пропя“, „Половин жена“, „Тя пропя“, „Фокусите на фокусника“, „Тя му дойде“, „Война и мир“, „Стар струг за млада гайка“.
Този спектакъл би могъл да се казва: „Който оцелее нека разкаже“, също така „Те толкова си могат“, както и „Играещи в просото“, а защо не „Те не могат да ни спрат“, а също така „И повече и пак, смях под похлупак“, и „50 нюанса на открито“.

Забраненото ШОУ на Рачков
2023-08-28 20:30 | Летен Театър – Варна, Морска градина, Варна, Bulgaria
БИЛЕТИ в Eventim: https://bit.ly/3kU0WJX
БИЛЕТИ на касите на Дворец на културата и спорта
Отваряне на врати: 20:00 часа
Начало: 20:30 часа
Това е шоуто, в което само смехът и забавлението са разрешени. Това е шоуто, което издава най-съкровените и пазени тайни на телевизията. Това е шоуто, което няма спирачки. Това е „Забраненото ШОУ на Рачков“!
Димитър Рачков тръгва на турне, за да отвори всяко чекмедже в кухнята на телевизията и да извади от него всяка подробност от живота „зад камера“. И всичко това ще се случи на живо пред вас с неповторимото чувство за хумор на един от най-обичаните български актьори.

Вземете децата, вземете приятелите, евентуално и роднините… И елате да се смеем заедно от сърце със „Забраненото ШОУ на Рачков“

Европейско първенство по волейбол за мъже
2023-08-29 10:00 - 2023-09-13 17:00 | Дворец на културата и спорта – Варна, Дворец на културата и спорта - Варна, Варна, Bulgaria
Билетите за Евроволей 2023, волейболната сензация за годината, вече са в продажба! България с гордост посреща Европейските волейболни събития за мъже, които ще завладеят сцената от 29 август до 11 септември. Дворецът на културата и спорта във Варна ще бъде главната арена за срещите, като всички мачове от Група В, четирите осминафинални и двата четвъртфинални ще се проведат там. Откриването на 29.08. предлага възможността за закупуване на билети на Вход №4 между 12:00ч. и 21:00ч., а тази опция ще бъде активна и през следващите дни на игри. За да улесним феновете, билетите са налични и на касата на Летния театър, а също така и онлайн чрез Еventim.bg и в партньорската им мрежа. Организатор на събитието е Българска Федерация по Волейбол.

Актьорска вечер -2
2023-08-29 20:30 | Летен Театър – Варна, Морска градина, Варна, Bulgaria
